CELEX: 32010R0998
Language: hr
Date: 2010-11-05 00:00:00
Title: Uredba Komisije (EU) br. 998/2010 od 5. studenoga 2010. o odobrenju Enterococcus faecium DSM 7134 kao dodatka hrani za tovne piliće (nositelj odobrenja Lactosan GmbH & Co KG)  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               193
            
         32010R0998
   
               L 290/22
            
            
               SLUŽBENI LIST EUROPSKE UNIJE
            
            
               05.11.2010.
            
         
      UREDBA KOMISIJE (EU) br. 998/2010
   od 5. studenoga 2010.
   o odobrenju Enterococcus faecium DSM 7134 kao dodatka hrani za tovne piliće (nositelj odobrenja Lactosan GmbH & Co KG)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Uz navedeni zahtjev priloženi su podaci i dokumenti traženi u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje Enterococcus faecium DSM 7134 kao dodatka hrani za tovne piliće i njegovo svrstavanje u kategoriju dodataka hrani za životinje „Zootehnički dodaci”.
            
         
               (4)
            
            
               Korištenje Enterococcus faecium DSM 7134 odobreno je za odbijenu prasad i tovne svinje Uredbom Komisije (EZ) br. 538/2007 (2), za krmače Uredbom Komisije (EZ) br. 1521/2007 (3) te je privremeno odobreno na 4 godine za tovne piliće Uredbom Komisije (EZ) br. 521/2005 (4).
            
         
               (5)
            
            
               Novi podaci predani su u potporu zahtjevu za odobrenje toga pripravka za tovne piliće. Europska agencija za sigurnost hrane (dalje u tekstu „Agencija”) u mišljenju od 27. svibnja 2010. (5) Zaključila je da Enterococcus faecium DSM 7134, pod predloženim uvjetima korištenja, nema nepovoljan učinak na zdravlje životinja, zdravlje ljudi ili okoliš te da ima potencijal da bude učinkovit ako se njime hrani ciljna vrsta, poboljšanjem zootehničkih parametara. Agencija ne smatra da postoji potreba za posebnim zahtjevima za monitoring nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena Enterococcus faecium DSM 7134 pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time, potrebno je odobriti korištenje tog pripravka, kako je definirano u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka „Zootehnički dodaci” i funkcionalnoj skupini „Stabilizatori dobre flore” odobrava se kao dodatak hrani za životinje u hranidbi životinja pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. studenoga 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  SL L 128, 16.5.2007., str. 16.
   
      (3)  SL L 335, 20.12.2007., str. 24.
   
      (4)  SL L 84, 2.4.2005., str. 3.
   
      (5)  EFSA Journal (2010.); 8(6):1636.
   
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               CFU/kg potpune krmne smjese sa sadržajem vlage 12 %
            
         
               
                  Kategorija zootehničkih dodataka. Funkcionalna skupina: stabilizatori dobre flore
               
            
         
               4b1841
            
            
               Lactosan
               GmbH & Co KG
            
            
               
                  Enterococcus faecium
               
               DSM 7134
            
            
               
                            
                        
                        
                           
                              Sastav dodatka hrani za životinje:
                           
                           Pripravak Enterococcus faecium DSM 7134 koji sadrži najmanje:
                           
                                        
                                    
                                    
                                       U prahu: 1 × 1010 CFU/g dodatka hrani za životinje
                                    
                                 
                                        
                                    
                                    
                                       U granulama (mikroinkapsuliran): 1 × 1010 CFU/g dodatka hrani za životinje
                                    
                                 
                     
                            
                        
                        
                           
                              Karakterizacija aktivne tvari:
                           
                           
                              Enterococcus faecium DSM 7134
                        
                     
                            
                        
                        
                           
                              Analitička metoda
                               (1):
                           
                                        
                                    
                                    
                                       Metoda brojenja: na premazanoj ploči uporabom žučnog eskulina azidnog agara.
                                    
                                 
                                        
                                    
                                    
                                       Identifikacija: gel elektroforezom u pulsirajućem polju (PFGE).
                                    
                                 
                     
            
               Tovni pilići
            
            
               —
            
            
               5 × 108
               
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa, navesti temperaturu skladištenja, rok valjanosti i stabilnost pri peletiranju.
                        
                     
                           2.
                        
                        
                           Korištenje je dopušteno u hrani za životinje koja sadrži odobrene kokcidiostatike: diklazuril, halofuginon hidrobromid, robenidin hidroklorid, dekokvinat, lasalocid A natrij, maduramicin amonij ili monenzin natrij.
                        
                     
            
               26. studenoga 2020.
            
         
      (1)  Pojedinosti o analitičkim metodama dostupne su na sljedećoj adresi Referentnog laboratorija Zajednice: www.irmm.jrc.be/crl-feed-additives